Alte mecanisme de realizare a democrației directe (complementară celei reprezentative) sînt deliberarea pe parcursul procesului decizional în scopul obținerii consensului și participarea cetățenilor la decizie, în toate fazele ei (inițiativa legislativă, evaluarea prestației demnitarilor etc.). În epoca Internetului, punerea în practică a unor mecanisme democratice care să asigure un control efectiv al cetățeanului asupra politicilor publice este tot mai facilă și mai răspîndită.